CELEX: 62008TN0333
Language: el
Date: 2008-08-11 00:00:00
Title: Υπόθεση T-333/08: Προσφυγή της 11ης Αυγούστου 2008 — Bull κ.λπ. κατά Επιτροπής

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/42
            
         Προσφυγή της 11ης Αυγούστου 2008 — Bull κ.λπ. κατά Επιτροπής
   (Υπόθεση T-333/08)
   (2008/C 285/79)
   Γλώσσα διαδικασίας: η γαλλική
   Διάδικοι
   
      Προσφεύγουσες: Bull SAS (Les Clayes-sous-Bois, Γαλλία), Unisys Belgium SA (Βρυξέλλες, Βέλγιο) και Tata Consultancy Services (TCS) SA (Capellen, Λουξεμβούργο) (εκπρόσωποι: B. Lombaert και M. van der Woude, avocats)
   
      Καθής: Επιτροπή των Ευρωπαϊκών Κοινοτήτων
   
      Αιτήματα των προσφευγουσών:
   Οι προσφεύγουσες ζητούν από το Πρωτοδικείο:
   
               —
            
            
               Να ακυρώσει την προσβαλλόμενη απόφαση, δηλαδή:
               
                           —
                        
                        
                           την απόρριψη της προσφοράς του Consortium B-Trust
                        
                     
                           —
                        
                        
                           την απόφαση περί μη αναθέσεως της συμβάσεως
                        
                     
                           —
                        
                        
                           την απόφαση να κινήσει διαδικασία με διαπραγμάτευση·
                        
                     
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Οι προσφεύγουσες αμφισβητούν την απόφαση της Επιτροπής με την οποία απορρίπτεται η προσφορά που υπέβαλαν στο πλαίσιο του διαγωνισμού που αφορά την ανάθεση της σύμβασης «DIGIT/R2/PO/2007/024 — Παροχή υπηρεσιών διαχείρισης» (ΕΕ 2007, S 159-197776), καθώς και την απόφαση περί μη αναθέσεως της συμβάσεως λόγω έλλειψης ικανοποιητικών προσφορών και περί κινήσεως διαδικασίας με διαπραγμάτευση.
   Προς στήριξη της προσφυγής τους, οι προσφεύγουσες προβάλλουν πρώτον ότι η προσβαλλόμενη απόφαση ελήφθη κατά παράβαση των κανόνων περί ασκήσεως αρμοδιοτήτων εντός της Επιτροπής, δεδομένου ότι η απόφαση ελήφθη από το «Acting Head of Unit». Οι προσφεύγουσες φρονούν ότι δεν αποδείχθηκε ότι ο εκδότης της πράξεως είχε αρμοδιότητα να λάβει μια τέτοια απόφαση στο όνομα της Επιτροπής.
   Δεύτερον, οι προσφεύγουσες υποστηρίζουν ότι η Επιτροπή παρέβη την υποχρέωση αιτιολογήσεως διότι δεν εξέθεσε, με την απόφασή της, τους λόγους για τους οποίους θεώρησε ότι ορισμένες τιμές της προσφοράς των προσφευγουσών ήσαν ασυνήθιστα χαμηλές και ότι η προσφορά δεν τηρούσε τις σχετικές νομοθετικές διατάξεις σε περίπτωση εκτέλεσης της σύμβασης στις Βρυξέλλες ή στο Λουξεμβούργο.
   Τέλος, οι προσφεύγουσες θεωρούν ότι η Επιτροπή παραβίασε τη διαδικασία ελέγχου της κανονικότητας των τιμών, στο μέτρο που i) απέκλεισε την προσφορά των προσφευγουσών βάσει της διαδικασίας των ασυνήθιστα χαμηλών τιμών, ενώ η προσφορά ήταν οικονομικώς σοβαρή, ii) δεν έλαβε υπόψη τις εξηγήσεις που παρείχαν οι προσφεύγουσες και iii) η προσβαλλόμενη απόφαση δεν βασίζεται σε σαφείς λόγους.